Der neii Danzleerer im Tyym, der Philipp Traber, wo mit syynere Turnierpartnerin an der Salsa- Schwyzer-Maischterschaft der 2. Blatz ghoolt het, het uns zaigt, das han ych in der Bischryybig vo der Noomidaags-Minilekzioon scho erwäänt, das me e Salsa vo Puerto Rico kaa danze wo gfyylvoll, no yyneszue kheert isch. E bsunder uffmerggsaame Biobachter het kenne see, wie d Frindin vom Philipp, d Isabel Amigó vo Kopf bis Fuess  Musigg, Gfyyl und Biweegig het kenne sichtbaar mache. Do hän der Michael und yych numme dänggt: Wenn das nur alli Turnierdänzer dätten aanegriege! Die Zwai hän e Stimmig aanezauberet wo aimoolig und seer perseenlig isch. Aifach voorbildlig!